**Zajednica sportskih udruga Grada Novske**

**Izvršni odbor**

**Broj: 3 /2019**

**Novska,15.10. 2019.**

Na temelju točke V. Programa javnih potreba u sportu Grada Novske za 2019. godinu, članka 56. Pravilnika o financiranju programa i projekata od interesa za opće dobro koje provode sportske udruge na području Grada Novske i članka 38., točka 10. Statuta Zajednice sportskih udruga Grada Novske, Izvršni odbor Zajednice sportskih udruga Grada Novske objavljuje

**Javni poziv za organizaciju tradicionalnog 18. zimskog turnira u malom nogometu „Novska 2019/2020“**

1. Zajednica sportskih udruga Grada Novske ( u daljnjem tekstu: Zajednica) poziva sportske nogometne klubove sa sjedištem na području Grada Novske, članice Zajednice, da se prijave na javni poziv za sufinanciranje programa/projekata za organizaciju tradicionalnog 18. Zimskog turnira u malom nogometu „Novska 2019/2020.“
2. Ukupno osigurana sredstva natječaja iznose **30.000,00 kuna**
3. Sastavni dio ovog Javnog poziva čine **Upute za prijavitelje** kojima se detaljno utvrđuju ciljevi, visina sredstava, okvirni broj prijava, tko može podnijeti prijavu na Javni poziv, dokumentaciju koja se obavezno mora priložiti u prijavi, odredbe o prihvatljivim aktivnostima i troškovima, te ostale odredbe.
4. Rok za podnošenje prijave programa/projekata je **30 dana**, a završava **15. studenog 2019. godine**
5. Prijave programa i projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Novske - [www.novska.hr](http://www.novska.hr)
6. Prijave na javni poziv dostavljaju se u zatvorenoj omotnici s naznakom:

**„PRIJAVA PROGRAMA/PROJEKATA NA JAVNI POZIV ZA SUFINANCIRANJE ORGANIZACIJE TRADICIONALNOG 18. ZIMSKOG TURNIRA U MALOM NOGOMETU „NOVSKA 2019/2020“–NE OTVARATI!“ na sljedeću adresu:**

**ZAJEDNICA SPORTSKIH UDRUGA**

**GRADA NOVSKE**

**Tina Ujevića 2C**

**(Sportska dvorana Srednje škole)**

**44330, Novska**

1. U skladu s uvjetima iz ovog Javnog poziva, sredstva za prijavljene programe mogu ostvariti sportski nogometni klubovi s područja Grada Novska, članice Zajednice koje temeljem Zakona o sportu mogu obavljati sportsku djelatnost ako:
* je upisana u Registar udruga Republike Hrvatske;
* je upisana u Registar neprofitnih organizacija pri Ministarstvu financija
* je svojim statutom opredijeljena za obavljanje djelatnosti i aktivnosti sporta
* ima sjedište na području Grada Novske najmanje godinu dana računajući od trenutka objave Javnog poziva
* je uredno ispunila obveze prema Zajednici i Gradu za primljenu donaciju u prethodnoj godini
* ima odgovarajuće organizacijske kapacitete i ljudske resurse za provedbu projekta;
* se ne vodi kazneni postupak protiv osobe ovlaštene za zastupanje udruge i voditelja programa/projekta, što se dokazuje Uvjerenjem o nekažnjavanju Općinskog suda u Kutini, ne starijim od 6 mjeseci
1. Kako se može ostvariti prednost u sufinanciranju projekta i tko nema pravo prijave na Javni poziv detaljno je opisano u **Uputama za prijavitelje.**
2. Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje na Javni poziv za sufinanciranje projekata/programa organizacije tradicionalnog 18. Zimskog turnira „Novska 2019/2020“.
3. Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.
4. Sva pitanja vezana uz ovaj Javni poziv mogu se postavljati elektroničkim putem, slanjem upita na adresu elektronske pošte: zsu.novska@gmail.com ili Zlatku Šepoviću, tajniku Zajednice na broj telefona 098/650 542, svakog radnog dana isključivo u vremenu od 7,00 – 13,00 sati